CELEX: 62008CB0039
Language: lv
Date: 2009-02-12 00:00:00
Title: apvienotās lietas C-39/08 un C-43/08: Tiesas (sestā palāta) 2009. gada 12. februāra rīkojums (Bundespatentgericht (Vācija) lūgums sniegt prejudiciālu nolēmumu) — Bild digital GmbH & Co. KG, agrāk Bild.T-Online.de AG & Co. KG (C-39/08), ZVS Zeitungsvertrieb Stuttgart GmbH (C-43/08)/Präsident des Deutschen Patent- und Markenamts (Reglamenta 104. panta 3. punkta pirmā daļa — Direktīva 89/104/EEK — Preču zīmes reģistrācijas pieteikums — Pārbaude katrā atsevišķā gadījumā — Agrāko lēmumu neņemšana vērā — Acīmredzama nepieņemamība)

16.5.2009   
            
            
               LV
            
            
               Eiropas Savienības Oficiālais Vēstnesis
            
            
               C 113/15
            
         Tiesas (sestā palāta) 2009. gada 12. februāra rīkojums (Bundespatentgericht (Vācija) lūgums sniegt prejudiciālu nolēmumu) — Bild digital GmbH & Co. KG, agrāk Bild.T-Online.de AG & Co. KG (C-39/08), ZVS Zeitungsvertrieb Stuttgart GmbH (C-43/08)/Präsident des Deutschen Patent- und Markenamts
   (apvienotās lietas C-39/08 un C-43/08) (1)
   
   (Reglamenta 104. panta 3. punkta pirmā daļa - Direktīva 89/104/EEK - Preču zīmes reģistrācijas pieteikums - Pārbaude katrā atsevišķā gadījumā - Agrāko lēmumu neņemšana vērā - Acīmredzama nepieņemamība)
   2009/C 113/30
   Tiesvedības valoda — vācu
   
      Iesniedzējtiesa
   
   Bundespatentgericht
   
      Lietas dalībnieki
   
   
      Prasītāji: Bild digital GmbH & Co. KG, agrāk Bild.T-Online.de AG & Co. KG (C-39/08), ZVS Zeitungsvertrieb Stuttgart GmbH (C-43/08)
   
      Atbildētājs: Präsident des Deutschen Patent- und Markenamts
   
      Priekšmets
   
   Lūgums sniegt prejudiciālu nolēmumu — Bundespatentgericht (Vācija) — Padomes 1988. gada 21. decembra Pirmās direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm, (OV L 40, 1. lpp.) 3. panta interpretācija — Preču zīmes reģistrācijas pieteikumu pārbaude katrā atsevišķā gadījumā, neņemot vērā agrākus lēmumus, kas pieņemti līdzīga satura lietās — Atteikums reģistrēt pieteicēja, kurš ir līdzīgu preču zīmju saimes īpašnieks, preču zīmi
   
      Rezolutīvā daļa:
   
   Dalībvalsts iestādei, kas ir kompetenta lemt par preču zīmes reģistrācijas pieteikumu, nav pienākuma atstāt bez ievērības reģistrācijas atteikuma pamatojumus, kas noteikts Padomes 1988. gada 21. decembra Direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm, kas ir grozīta ar Padomes 1991. gada 19. decembra Lēmumu 92/10/EEK, 3. panta 1. punkta b) un c) apakšpunktā, un reģistrēt šo preču zīmi tādēļ, ka apzīmējums, kura reģistrācija kā preču zīmei ir pieteikta, ir identiska vai salīdzināma ar apzīmējumu, kurš jau ir reģistrēts kā preču zīme un kurš attiecas uz identiskām vai salīdzināmām precēm vai pakalpojumiem.
   
      (1)  OV C 107, 26.4.2008.